|  |  |
| --- | --- |
|  |  |
| Bert Holm  Riigimetsa Majandamise Keskus  bert.holm@rmk.ee | Teie 25.11.2022  Meie [Registreerimise kuupäev] nr [Registreerimisnumber] |

Kooskõlastus LÜ 2139 (Perdi-Jaani puiskarjamaa)

Austatud Bert Holm

Esitasite Keskkonnaametile kooskõlastamiseks looduskaitsetööde lähteülesande (ID 2139) 18,06 ha suuruselt poollooduslikult koosluselt puude liituvuse vähendamiseks ning tuulemurru eemaldamiseks katastriüksustel 67405:004:0049; 67405:004:0050; 67405:004:0824; 67405:004:0825. Tegemist on hoolduses oleva puiskarjamaaga (9070).

Vastavalt Vabariigi valitsuse 05.05.1997 määrusele nr 94 „Matsalu rahvuspargi kaitse-eeskirja ja välispiiri kirjelduse kinnitamisele“ on poollooduslike koosluste säilitamine vajalik tegevus.

Alal esineb I kaitsekategooria liik *Haliaeetus albicilla* (merikotkas).

Teie poolt esitatud tööde kirjeldusse lisame täienduseks järgmised tingimused:

1. seoses merikotka pesa olemasoluga nihutada raiutava ala kagunurga piiri tihedama puudetuka võrra loodesse (see nurk välja jätta);
2. lisada tööalasse eraldis nr 5;
3. puude liitus võib jääda vahemikku 0,5-07;
4. raidmed läbimõõduga üle 5 cm ja pikemad kui 50 cm peavad olema maatükilt ära veetud, põletatud või purustatud. Jäätmete põletamiseks valida vähese niidukamaraga kohad;
5. tööd tuleb teostada väljaspool pesitsusaega 1.08.-01.02, seoses merikotka pesaga.

Juhime tähelepanu, et kuna tegemist on erakordselt pehme ja tundliku pinnasega, siis kindlasti valida töö teostamiseks kuiv või läbi külmunud pinnas. Arvestades lähteülesandes RMK poolt esitatutuga ning lisades meiepoolsed täiendused, kooskõlastab Keskkonnaamet Matsalu rahvuspargi looduskaitsetöö lähteülesande 2139.

Lugupidamisega

(allkirjastatud digitaalselt)

Gunnar Sein

juhataja

maahoolduse büroo

Kaie Kattai 5300 1870

kaie.kattai@keskkonnaamet.ee